དེ་ནས།བརྡ་འཕྲིན་གྱི་དུས་རབས་འདིའི་ནང་བྱིས་པ་ཆུང་ཆུང་ཚོར་བོད་སྐད་ཡིག་དང་རིག་གཞུང་སོགས་རྒྱུད་ལ་འཇགས་པར་བྱེད་པའི་བརྒྱུད་ལམ་ཡག་ཤོས་དེ་འགུལ་རིས་གློག་བརྙན་རེད།དེ་དཔེ་མི་སྲིད་པའི་གལ་ཆེན་པོ་རེད།ང་རང་ཆུང་ཆུང་སྐབས་ནས་རི་མོ་འབྲི་བར་དགའ་བོ་ཡོད་པས།རི་མོའི་སྐོར་མང་པོ་སྦྱངས་བ་ཡིན།ཕྱིས་སུ་གློད་ཀླད་ནང་ནས་དེའི་སྐོར་ལ་དོ་སྣང་བྱུང་སོང་ལ།འགུལ་རིས་ཀྱི་སྡེ་ཚན་ཞིག་འཛུགས་ཐུབ་ན་བསམ་ནས་ཡར་མར་ཐབས་ཤེས་ཀྱང་མང་པོ་བྱས་པ་ཡིན།ཟླ་འདིའི་ཕྱི་ཚེས་༢༠ང་ཚོའི་ལས་ཁུངས་བཙུགས་ནས་ལོ་ངོ་༣འཁོར་བའི་ཉིན་མོ་དང་བསྟུན་ཏེ་འགུལ་རིས་སྡེ་ཚན་ཞིག་བཙུགས་ཡོད།ལས་གཞི་དེའི་ཐོག་ད་ལྟའི་ཆར་ལས་ཀ་བྱེད་མཁན་མི་༤ཡོད་ལ།རྒྱ་གར་གྱི་སློབ་གྲྭ་ཐོན་པའི་བོད་པ་༢དང་།སྟབས་ལེགས་ཏེ་རྒྱ་གར་གྱི་གྱི་དགེ་རྒན་ཡག་པོ་ཞིག་ལོ་གཉིས་རིང་རག་སོང་།ཐོག་མར་ང་ཚོས་སྐར་མ་གཅིག་གཉིས་ཅན་གྱི་གླིང་གེ་སར་དགུང་ལོ་༥ཡིན་སྐབས་ཨ་བྲར་རྒྱག་རེས་བརྒྱབ་པའི་འགུལ་རིས་གློག་བརྙན་ཞིག་བཟོ་འཆར་ཡོད།དེ་ཡག་པོ་ཆགས་སོང་ན་ང་ཚོས་རི་མོ་སྒྲིག་མཁན་༥དང་།སྐད་ཆ་བཤད་མཁན་༥བཅས་བསྡོམས་པའི་ལས་བྱེད་༡༢ཙམ་མ་བསྡུས་ན་ཡོང་ཐབས་མི་འདུགཁོ་ཚོར་ལོ་གཅིག་དང་ཟླ་བ་༦རིང་སྦྱོང་བརྡར་སྤྲོད་ཐུབ་པར་འབད་བརྩོན་བྱེད་བཞིན་ཡོད།